Stofnuð hefur verið umhverfisnefnd í skólanum . Í henni eru fjórir nemendur sem hafa í áfanganum UMHV 2 NÁ 03 metið stöðu umhverfismála í skólanum og nærsamfélaginu og ætla síðan að útbúa aðgerðaáætlun um úrbætur . Ákveðið hefur verið að leggja áherslu á loftslagsmál . Stefnt er að gróðursetningu trjáa í samstarfi við Skógræktarfélagið og Skíðafélagið . Verkefnið er í vinnslu en stefnt að framkvæmdum í næstu viku . Það haustar að og bráðum gæti fallið snjór í Ólafsfirði . Þetta verkefni snýst um að kolefnisjafna . Nefndin hefur þegar sett upp fataslá í skólanum þar sem nemendur og starfsmenn setja föt sem þeir eru hættir að nota og aðrir geta nýtt sér . Einnig er búið að setja upp Instagrammsíðu til að miðla upplýsingum um það sem gert er . Þá er á dagskrá að tala við stjórnendur sveitarfélagsins og fá upplýsingar um hvað þeir eru að gera til að stuðla að heilbrigðara umhverfi . Nefndin hefur hug á að hvetja íbúa í Fjallabyggð til að vera duglegri að flokka sorp . Fjórmenningarnir hafa séð að sumir flokka alls ekki . Umhverfisnefndin hefur hug á að komast að á útvarpsstöðinni Trölla og ræða þetta mál . Afla fyrst upplýsinga og koma boðskapnum síðan til skila . Meðal annars ætla þau að kanna hvort ráðamenn í kjörbúðinni í Ólafsfirði og á Olís eru tilbúnir til að setja upp flokkunartunnur fyrir viðskiptavini . Áfanginn er á öðru þrepi . Kennarar eru Karólína Baldvinsdóttir og Unnur Hafstað .